paragraph_text: U pokušaju da pomire nesuglasja biblijskog teksta, i odbijajući prihvatiti tradicionalna objašnjenja za njihovo harmoniziranje, biblijski znanstvenici 18. i 19. stoljeća su koristeći tekstualni kriticizam konačno došli do teorije da je Tora sastavljena od dijelova iz nekoliko ponekad nekonzistentih izvora, od kojih je svaki bio prvotno potpun i neovisan dokument. Hipoteza se razvijala polako tokom 19. stoljeća, a krajem tog stoljeća došlo je do općeg slaganja da su postojala četiri glavna izvora, koja je u konačni oblik kombiniralo nekoliko urednika (označenih slovom R).